|

52011PC0467

/* COM/2011/0467 végleges - 2011/0205 (NLE) */  Javaslat A TANÁCS RENDELETE a Kínai Népköztársaságból származó egyes öntvények behozatalára vonatkozó dömpingellenes intézkedések hatályvesztési és részleges időközi felülvizsgálatának megszüntetéséről

	INDOKOLÁS1. A JAVASLAT HÁTTERE-  A javaslat okai és céljaiEz a javaslat az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (a továbbiakban: alaprendelet) alkalmazására vonatkozik a Kínai Népköztársaságból származó egyes öntvények behozatalára vonatkozó eljárásban.-  Háttér-információkEz a javaslat az alaprendelet végrehajtásával összefüggésben készült, és az alaprendeletben megállapított tartalmi és eljárási követelményeknek megfelelően elvégzett vizsgálat eredményeként jött létre.-  Meglévő rendelkezések a javaslat által érintett területenA legutóbb az 500/2009/EK tanácsi rendelettel módosított, a Kínai Népköztársaságból származó egyes öntvények behozatalára vonatkozó végleges dömpingellenes vám kivetéséről szóló, 2005. július 25-i 1212/2005/EK tanácsi rendelet.-  Összhang az Unió egyéb szakpolitikáival és célkitűzéseivelTárgytalan.2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLAT-  Konzultáció az érdekeltekkelAz eljárásban érintett érdekeltek az alaprendelet rendelkezéseivel összhangban lehetőséget kaptak arra, hogy a vizsgálat során megvédjék érdekeiket.-  Szakértői vélemények összegyűjtése és felhasználásaKülső szakértők bevonására nem volt szükség.-  HatásvizsgálatEz a javaslat az alaprendelet végrehajtásának eredményeképpen jött létre.Az alaprendelet nem ír elő általános hatásvizsgálatot, tartalmazza viszont a vizsgálandó feltételek teljes körű listáját.3. A JAVASLAT JOGI ELEMEI-  A javaslat összefoglalásaA Bizottság 2010. július 27-én hatályvesztési felülvizsgálat indítását jelentette be a Kínai Népköztársaságból származó egyes öntvények behozatalára alkalmazandó dömpingellenes intézkedésekre vonatkozóan. A kérelmet – hét tagja képviseletében – az Eurofonte, valamint a Fundiciones de Odena (a továbbiakban: kérelmezők) nyújtották be a vonatkozó öntvények uniós előállításának jelentős részét, ez esetben több mint 25 %-át képviselő gyártók nevében. A felülvizsgálat célja annak megállapítása volt, hogy az intézkedések hatályvesztése várhatóan a dömping folytatódását vagy megismétlődését eredményezné-e, illetve újabb károkat okozna-e az uniós gazdasági ágazatnak.2010. december 1-jén a Bizottság a hatályos intézkedések részleges időközi felülvizsgálatának megindítását is bejelentette. A kérelmet a Kínai Népköztársaságban működő exportáló gyártó Shandong Lulong Group Co. Ltd. nyújtotta be A felülvizsgálat a dömpingnek a Shandong Lulong Group Co. Ltd. tekintetében történő kivizsgálására korlátozódott.A hatályvesztési felülvizsgálat során a kérelmezők hivatalosan visszavonták hatályvesztési felülvizsgálat iránti kérelmüket.E visszavonást követően a Bizottság megállapította, hogy a hatályvesztési felülvizsgálatra és a részleges időközi felülvizsgálatra már nincs szükség az Európai Unió érdekeinek védelmében, ezért a vizsgálatok lezárását és az intézkedések visszavonását indítványozza.A Bizottság ezért elfogadásra előterjeszti a Tanács számára a mellékelt rendeletjavaslatot; a rendeletet a lehető leghamarabb, de legkésőbb 2011. október 26-án ki kell hirdetni az Európai Unió Hivatalos Lapjában .-  JogalapA Tanács 1225/2009/EK rendelete (2009. november 30.) az Európai Közösségben tagsággal nem rendelkező országokból érkező dömpingelt behozatallal szembeni védelemről.-  A szubszidiaritás elveA javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható.-  Az arányosság elveA javaslat megfelel az arányosság elvének a következők miatt:Az intézkedés formáját a fent említett alaprendelet írja le, és ez nem hagy teret a nemzeti döntéshozatalnak.Nem szükséges annak feltüntetése, hogy az Unióra, a nemzeti kormányokra, a regionális és helyi hatóságokra, a gazdasági élet szereplőire és a polgárokra háruló pénzügyi és adminisztratív teher hogyan minimalizálható, és e teher milyen mértékben arányos a javaslat célkitűzésével.-  A jogi aktus típusának megválasztásaJavasolt aktus: rendelet.Más jogi aktus nem lenne megfelelő, mivel az alaprendelet nem rendelkezik más lehetőségről.4. KÖLTSÉGVETÉSI VONZATOKA javaslatnak nincsenek az Unió költségvetését érintő vonzatai.2011/0205 (NLE)JavaslatA TANÁCS RENDELETEa Kínai Népköztársaságból származó egyes öntvények behozatalára vonatkozó dömpingellenes intézkedések hatályvesztési és részleges időközi felülvizsgálatának megszüntetésérőlAZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre[1] (a továbbiakban: alaprendelet) és különösen annak 9. cikkére, valamint 11. cikkének (2), (3), (5) és (6) bekezdésére,tekintettel a tanácsadó bizottsággal folytatott konzultációt követően az Európai Bizottság (a továbbiakban: Bizottság) által benyújtott javaslatra,mivel:1.  AZ ELJÁRÁS2.  Hatályos intézkedések3.  Az alaprendelet 5. cikke alapján lefolytatott dömpingellenes vizsgálatot követően a Tanács az 1212/2005/EK rendelettel[2] végleges dömpingellenes vámot vetett ki a Kínai Népköztársaságból származó egyes öntvények behozatalára. A rendeletet legutóbb az 500/2009/EK tanácsi rendelet[3] módosította.4.  Az egyedi vámtételek mértéke az érintett termék gyártójától függően 0% és 37,9% közötti érték, a maradékvám szintje pedig 47,8 %-on lett meghatározva.5.  Felülvizsgálati kérelmek6.  A Kínai Népköztársaságból származó egyes öntvények behozatalára vonatkozó, hatályban lévő dömpingellenes intézkedések közelgő hatályvesztéséről szóló értesítés[4] közzétételét követően 2010. március 25-én felülvizsgálati kérelem érkezett a Bizottsághoz az alaprendelet 11. cikke (3) bekezdésének alapján, majd 2010. április 29-én egy másik kérelem is érkezett az alaprendelet 11. cikke (2) bekezdése alapján.7.  Az alaprendelet 11. cikkének (2) bekezdésén alapuló kérelmet az Eurofonte – hét tagja képviseletében –, valamint a Fundiciones de Odena (a továbbiakban: kérelmezők) nyújtották be a vonatkozó öntvények uniós előállításának jelentős részét, ez esetben több mint 25 %-át képviselő gyártók nevében.8.  A kérelem prima facie bizonyítékokat tartalmazott arra vonatkozóan, hogy az intézkedések hatályvesztése várhatóan a dömping folytatódását vagy megismétlődését eredményezné-e, illetve újabb károkat okozna-e az uniós gazdasági ágazatnak.9.  Az alaprendelet 11. cikkének (3) bekezdésén alapuló kérelmet a Kínai Népköztársaságban működő exportáló gyártó Shandong Lulong Group Co. Ltd. nyújtotta be. A kérelem a dömpingnek a Shandong Lulong Group Co. Ltd. tekintetében történő kivizsgálására korlátozódott.10.  AZ ELJÁRÁSOK MEGINDÍTÁSA11.  Ennek megfelelően a tanácsadó bizottsággal folytatott konzultációt követően a Bizottság az Európai Unió Hivatalos Lapjában[5] közzétett értesítéssel bejelentette a Kínai Népköztársaságból származó, jelenleg a 7325 10 50, 7325 10 92, ex 7325 10 99 KN-kód (TARIC-kód: 7325 10 99 10) és ex 7325 99 10 KN-kód (TARIC-kód: 7325 99 10 10) alá besorolt egyes öntvények Európai Unióba irányuló behozatalára vonatkozó hatályvesztési felülvizsgálat megindítását.12.  A hatályvesztési felülvizsgálat megindításáról a Bizottság hivatalosan értesítette az exportáló gyártókat, az érintett importőröket, a Kínai Népköztársaság képviselőit, a reprezentatív felhasználókat és az uniós gyártókat. A Bizottság lehetőséget biztosított az érdekelt felek számára, hogy írásban kifejtsék álláspontjukat, és meghallgatást kérjenek a vizsgálat megindításáról szóló értesítésben meghatározott határidőn belül.13.  A Bizottság az Európai Unió Hivatalos Lapjában[6] közzétett értesítéssel bejelentette a (7) preambulumbekezdésben említett dömpingellenes intézkedésekre vonatkozó részleges időközi felülvizsgálati eljárás megindítását, amely a dömping vizsgálata tekintetében a Shandong Lulong Group Co. Ltd.-re korlátozódott.14.  A HATÁLYVESZTÉSI FELÜLVIZSGÁLAT IRÁNTI KÉRELEM VISSZAVONÁSA15.  A Bizottsághoz intézett, 2011. június 9-én kelt levelükben a kérelmezők hivatalosan visszavonták kérelmüket. A kérelmezők levelükben kifejtették, hogy a meghatározó gazdasági paraméterek volatilitására tekintettel a jövőbeli kárt okozó dömping elkerülhetetlen. A kérelmezők ilyen körülmények között úgy ítélik meg, hogy a kínai import ugrásszerű megnövekedése veszélyeztethetné az uniós gazdasági ágazat életképességét, és ennek alapján úgy gondolják, hogy a Bizottságnak kiemelt figyelemmel kell kísérnie az érintett termékcsoport behozatalát, és fel kell arra készülnie, hogy szükség esetén rövid idő alatt új eljárást indítson.16.  A Bizottság elismeri, hogy az öntvények piacán lényeges változások történtek a múlt évben, különösen a gazdasági válság hatására, amely számottevő hatást gyakorolt az építőiparra, és a közszféra infrastrukturális beruházásokra szánt költségvetésének csökkentését eredményezte. Ez a kereslet általános visszaesésével járt, beleértve az öntvények behozatala iránti kereslet csökkenését is. Mivel a piac rövid- illetve középtávú változásai nem jelezhetők előre, a kárt okozó dömping újbóli megjelenését nem lehet teljesen kizárni. Ezért figyelemmel kell kísérni a Kínai Népköztársaságból származó érintett termékcsoport behozatalát. A megfigyelési időszak az ezen eljárás megszüntetéséről szóló értesítés közzétételének időpontjától számítva legfeljebb 24 hónapig tarthat. Továbbá a Bizottság abban az esetben nem zárja ki egy új eljárás megindításának lehetőségét ugyanarra a termékre vonatkozóan, ha kárt okozó dömpingre utaló bizonyítékok állnak rendelkezésre az alaprendelet követelményeivel összhangban.17.  Az alaprendelet 9. cikke (1) bekezdésének és 11. cikke (2) bekezdésének megfelelően a felülvizsgálati kérelem visszavonása esetén az eljárás megszüntethető, kivéve, ha a megszüntetés ellentétes az Unió érdekeivel.18.  A Bizottság úgy ítéli meg, hogy a jelenlegi eljárást meg kell szüntetni, mivel a vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. Az érdekelt feleket a Bizottság ennek megfelelően tájékoztatta, és lehetőséget biztosított észrevételeik benyújtására. Azonban nem érkezett olyan észrevétel, amely más következtetést indokolt volna.19.  Ezért a Bizottság arra a következtetésre jutott, hogy a Kínai Népköztársaságból származó egyes öntvények Unióba irányuló behozatalára vonatkozó dömpingellenes hatályvesztési felülvizsgálati eljárást meg kell szüntetni, és a jelenlegi intézkedéseket hatályon kívül kell helyezni.20.  Ennek eredményeként a Bizottság azt is megállapította, hogy a dömping vizsgálata tekintetében a Shandong Lulong Group Co. Ltd.-re korlátozódó részleges időközi felülvizsgálati eljárást is meg kell szüntetni,ELFOGADTA EZT A RENDELETET:1. cikkA Kínai Népköztársaságból származó, jelenleg a 7325 10 50, 7325 10 92, ex 7325 10 99 KN-kód (TARIC-kód: 7325 10 99 10), valamint ex 7325 99 10 KN-kód (TARIC-kód: 7325 99 10 10) alá besorolt, nem temperálható (kovácsolásra, hengerlésre nem alkalmas) öntöttvasból, valamint gömbgrafitos öntöttvasból készült, földben vagy föld alatt elhelyezkedő rendszerek lefedésére és/vagy megközelítésére használt öntvényeknek (a tűzcsapok kivételével), valamint ezek részeinek (géppel előállítva, bevonattal ellátva, festve vagy más anyaggal illesztve is) behozatalára vonatkozó dömpingellenes intézkedések hatályvesztési és részleges időközi felülvizsgálatát meg kell szüntetni.2. cikkEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben,a Tanács részérőlaz elnök [1] HL L 343., 2009.12.22., 51. o.[2] HL L 199., 2005.7.29., 1. o.[3] HL L 151., 2009.6.16., 6. o.[4] HL C 72., 2010.3.20., 11. o.[5] HL C 203., 2010.7.27., 2. o.[6] HL C 324., 2010.12.1., 21. o.


				|

		52013PC0073

			Javaslat A TANÁCS RENDELETE az 1107/2009/EK európai parlamenti és tanácsi rendeletnek Horvátország csatlakozása okán történő módosításáról /* COM/2013/073 final - 2013/0047 (NLE) */

			   	INDOKOLÁS
1.           A JAVASLAT HÁTTERE
A tanácsi rendeletre irányuló javaslatot
Horvátországnak az Európai Unióhoz történő közelgő csatlakozása teszi
szükségessé.
A Horvát Köztársaságnak
az Európai Unióhoz történő csatlakozásáról szóló, az Európai Unió tagállamai
és a Horvát Köztársaság közötti szerződést[1]
(a továbbiakban: csatlakozási szerződés) 2011. december 9-én Brüsszelben
írták alá.
A csatlakozási szerződés 3. cikkének (3)
bekezdése értelmében az okmány 2013. július 1-jén lép hatályba, feltéve, ha
eddig az időpontig valamennyi megerősítő okiratot letétbe
helyezték.
A csatlakozási szerződés 3. cikkének (4)
bekezdése lehetővé teszi az Unió intézményei számára, hogy a csatlakozás
előtt elfogadják a többek között a Horvát Köztársaság csatlakozásának
feltételeiről, valamint az Európai Unióról szóló szerződés, az
Európai Unió működéséről szóló szerződés és az Európai
Atomenergia-közösséget létrehozó szerződés kiigazításáról szóló okmány[2] (a továbbiakban: a csatlakozási
feltételekről szóló okmány) 50. cikkében említett intézkedéseket. Ezek az
intézkedések kizárólag a csatlakozási szerződéssel együtt, annak
hatálybalépése napján lépnek hatályba.
A csatlakozási feltételekről szóló okmány 50.
cikke megerősíti, hogy amennyiben az intézményeknek a csatlakozást
megelőzően elfogadott jogi aktusait a csatlakozás okán ki kell
igazítani, és a csatlakozási okmány vagy annak mellékletei a szükséges
kiigazításokról nem rendelkeznek, a Tanácsnak vagy – ha az eredeti jogi aktust
a Bizottság fogadta el – a Bizottságnak el kell fogadnia a szükséges jogi
aktusokat.
A növényvédő szerek forgalomba hozataláról,
valamint a 79/117/EGK és a 91/414/EGK tanácsi irányelvek hatályon kívül
helyezéséről szóló, 2009. október 21-i 1107/2009/EK európai parlamenti és
tanácsi rendelet[3]
előírja, hogy az Uniót a mezőgazdasági, a növény-egészségügyi és a
környezeti feltételek alapján egymással összehasonlítható feltételekkel
rendelkező zónákra kell felosztani a növényvédő szerek kölcsönös
elismerésének elősegítése érdekében. Az említett rendelet I. melléklete
felsorolja a növényvédő szerek engedélyezése céljából az északi,
középső, illetve déli zónában elhelyezkedő tagállamokat.
E javaslat célja, hogy Horvátországot felvegye az
1107/2009/EK rendelet I. mellékletében meghatározott déli zónába.
Horvátországot fel kell venni az 1107/2009/EK rendelet
I. mellékletében szereplő déli zóna tagállamainak listájára, mivel a
Horvátországra jellemző mezőgazdasági, növény-egészségügyi és
környezeti feltételek teljes egészükben a déli zónában elhelyezkedő
tagállamok – vagyis Bulgária, Görögország, Spanyolország, Franciaország,
Olaszország, Ciprus, Málta és Portugália – feltételeihez hasonlíthatók.
2.           AZ ÉRDEKELT FELEKKEL
FOLYTATOTT KONZULTÁCIÓK EREDMÉNYEI, HATÁSVIZSGÁLATOK
Mivel ez a javaslat technikai jellegű, és nem
von maga után politikai döntéshozatalt, nem volt szükség az érdekelt felekkel
folytatott konzultációra vagy hatásvizsgálatra.
3.           A JAVASLAT JOGI ELEMEI
A javaslat jogalapját a Horvát Köztársaság
csatlakozási feltételeiről szóló okmány 50. cikke biztosítja.
A szubszidiaritás és az arányosság elvét teljes
mértékben tiszteletben tartják.
Az EUSZ 5. cikkének (3)
bekezdésében meghatározott, a szubszidiaritásra vonatkozó elv értelmében uniós
fellépésre van szükség, mivel az Unió által elfogadott jogi aktus technikai
jellegű kiigazítására vonatkozik. A javaslat tiszteletben tartja az arányosság
elvét (az EUSZ 5. cikkének (4) bekezdése), és nem lép túl a kitűzött célok
megvalósításához szükséges mértéken.
4.           KÖLTSÉGVETÉSI HATÁSOK
A javaslatnak nincsenek a költségvetést
érintő vonzatai.
2013/0047 (NLE)
Javaslat
A TANÁCS RENDELETE
az 1107/2009/EK európai parlamenti és tanácsi
rendeletnek Horvátország csatlakozása okán történő módosításáról
AZ EURÓPAI UNIÓ TANÁCSA,
tekintettel Horvátország csatlakozási
szerződésére és különösen annak 3. cikke (4) bekezdésére,
tekintettel Horvátország csatlakozási okmányára
és különösen annak 50. cikkére,
tekintettel az Európai Bizottság javaslatára,
mivel:
(1)       A növényvédő szerek
forgalomba hozataláról, valamint a 79/117/EGK és a 91/414/EGK tanácsi
irányelvek hatályon kívül helyezéséről szóló, 2009. október 21-i 1107/2009/EK
európai parlamenti és tanácsi rendelet[4]
I. melléklete – mindenekelőtt a növényvédő szerekre vonatkozó
kérelmek elbírálásának, a növényvédő szerekre vonatkozó engedélyek
megadásának és az engedélyek kölcsönös elismerésének elősegítése érdekében
– meghatározza a mezőgazdasági, a növény-egészségügyi és a környezeti
(ezen belül éghajlati) feltételek alapján egymással összehasonlítható
feltételekkel rendelkező tagállamokból álló zónákat.
(2)       Tekintettel Horvátországnak
az Unióhoz történő csatlakozására, Horvátországot fel kell venni a déli
zónába, mivel a horvátországi mezőgazdasági, növény-egészségügyi és
környezeti feltételek a Bulgáriában, Görögországban, Spanyolországban,
Franciaországban, Olaszországban, Cipruson, Máltán és Portugáliában fennálló feltételekkel
hasonlíthatók össze.
(3)       Az 1107/2009/EK rendelet I.
mellékletét ennek megfelelően módosítani kell,
ELFOGADTA EZT A RENDELETET:
1 . cikk
Az 1107/2009/EK rendelet I. melléklete e
rendelet mellékletének megfelelően módosul.
2 . cikk
Ez a rendelet Horvátország csatlakozási
szerződésének hatálybalépése esetén, annak hatálybalépése napján lép
hatályba.
Ez a
rendelet teljes egészében kötelező és közvetlenül alkalmazandó valamennyi
tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
Az 1107/2009/EK
rendelet I. melléklete helyébe a következő lép:
„I.
MELLÉKLET
A
zónáknak a 3. cikk 17. pontjában említett meghatározása a növényvédő
szerek engedélyezése céljából
„A” zóna – észak
Ebbe a zónába a következő tagállamok
tartoznak:
Dánia, Észtország, Lettország, Litvánia,
Finnország, Svédország
„B” zóna – közép
Ebbe a zónába a következő tagállamok
tartoznak:
Belgium, Cseh Köztársaság, Németország,
Írország, Luxemburg, Magyarország, Hollandia, Ausztria, Lengyelország, Románia,
Szlovénia, Szlovákia, Egyesült Királyság
„C” zóna – dél
Ebbe a zónába a következő tagállamok
tartoznak:
Bulgária, Görögország, Spanyolország,
Franciaország, Horvátország, Olaszország, Ciprus, Málta, Portugália”
[1]               HL L 112., 2012.4.24., 10. o.
[2]               HL L 112., 2012.4.24., 21. o.
[3]               HL L 309., 2009.11.24., 1. o.
[4]               HL L 309., 2009.11.24., 1. o.


               EURÓPAI BIZOTTSÁG
            Brüsszel, 2016.7.19.
            COM(2016) 477 final
            2016/0229(COD)
            Javaslat
            AZ EURÓPAI PARLAMENT ÉS A TANÁCS RENDELETE
            az Uniós Vámkódex létrehozásáról szóló 952/2013/EU rendeletnek az Unió vámterületét tengeri vagy légi úton ideiglenesen elhagyó áruk tekintetében történő módosításáról

               INDOKOLÁS

               1.A JAVASLAT HÁTTERE

               •A javaslat indokai és céljai

               Az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendelet
                  1
                (a továbbiakban: Uniós Vámkódex) célja a jogszerű kereskedelem megkönnyítése, és ezzel egyidejűleg megfelelő vámfelügyelet biztosítása és a csalás elleni védelem.

               Az Uniós Vámkódex 2013. október 30-án lépett hatályba, teljes egészében azonban csak 2016. május 1-jétől alkalmazandó.

               E javaslat célja – az Uniós Vámkódex egyéb, különösen a vámfelügyeletre vonatkozó rendelkezéseinek hatékony alkalmazása érdekében – az Uniós Vámkódex 136. cikkének módosítása. A hatékony vámfelügyelet elősegítése érdekében e módosításnak a lehető leghamarabb hatályba kell lépnie.

               Az áruforgalom megkönnyítése érdekében az Uniós Vámkódex 136. cikke kimondja, hogy egyes rendelkezések (különösen azok, amelyek a belépési gyűjtő árunyilatkozat benyújtására és a tengerjáró hajó vagy légi jármű érkezéséről történő értesítésre vonatkozó kötelezettséggel kapcsolatosak, továbbá amelyek előírják, hogy az árukat a megfelelő helyre kell szállítani és kirakodáskor vagy átrakodáskor vám elé kell állítani, és kirakodás vagy átrakodás előtt meg kell várni a vonatkozó engedélyt, valamint azok, amelyek az átmeneti megőrzésre vonatkoznak) nem alkalmazandók azokra az árukra, amelyek az Unió vámterületén lévő két pont közötti tengeri vagy légi szállítás közben ideiglenesen elhagyják e területet, feltéve, hogy a fuvarozás közvetlen úton történik, az Unió vámterületén kívüli megállás nélkül. Azonban e rendelkezések alkalmazásának elmaradása veszélyeztetheti a szóban forgó áruk hatékony vámfelügyeletét.

               Az Uniós Vámkódex 136. cikke nem szünteti meg a 134. cikkében megállapított azon követelményt, amelynek értelmében az Unió vámterületére beszállított áruk a beléptetés időpontjától kezdve vámfelügyelet alatt állnak és vámellenőrzés alá vonhatók. Mindazonáltal a 136. cikk jelenlegi szövege azzal a következménnyel jár, hogy nincs olyan egyértelmű jogalap, amely előírná, hogy a szóban forgó árukat be kell mutatni a vámhatóságok számára. Ha az áruk nem kerülnek bemutatásra, az a nem uniós áruk és az olyan áruk tekintetében, amelyek státusát bizonyítani kell, megnehezítheti a vámhatóságok által végzett felügyeletet.

               E következő kikötőkben vagy repülőtereken működő vámhatóságoknak rendelkezniük kell azzal a lehetőséggel, hogy teljes körűen és helyesen megállapítsák a behozatali vám és egyéb terhek összegét, illetve megfelelően alkalmazzák a nem fiskális intézkedéseket (például állat-egészségügyi és növény-egészségügyi ellenőrzéseket), valamint megállapítsák a felügyeletük alá tartozó kikötőkbe vagy repülőterekre érkező árukra vonatkozó kockázatokat.

               Az Uniós Vámkódex egyéb – különösen a vámfelügyeletre vonatkozó – rendelkezéseinek helyes alkalmazása érdekében ezért elengedhetetlen az Uniós Vámkódex 136. cikkének hatályára vonatkozó módosítást javasolni, amelynek értelmében megkülönböztetést kell tenni a nem uniós és uniós áruk között, az alábbiak szerint:

               (1)Először is úgy kell rendelkezni, hogy abban az esetben, amikor nem uniós áruk újból belépnek az Unió vámterületére, miután közvetlen tengeri vagy légi úton ideiglenesen elhagyták azt, kizárólag a következő rendelkezések nem alkalmazandók:

               (1)a belépési gyűjtő árunyilatkozat benyújtására vonatkozó kötelezettséggel kapcsolatos szabályok (az Uniós Vámkódex 127–130. cikke) és

               (2)az első belépési vámhivatal számára tengerjáró hajó vagy légi jármű érkezéséről küldendő értesítés kötelezettségére vonatkozó szabályok (az Uniós Vámkódex 133. cikke).

               (3)Ugyanakkor az ilyen esetekben is alkalmazni kell azokat a szabályokat, amelyek értelmében az árukat megfelelő helyre kell szállítani, kirakodáskor vagy átrakodáskor vám elé kell állítani, kirakodás vagy átrakodás előtt meg kell várni az engedélyt, továbbá azokat, amelyek az átmeneti megőrzésre vonatkoznak, ily módon biztosítva a megfelelő vámfelügyeletet.

               (2)Másodszor, hasonló módon kell eljárni az olyan uniós áruk esetében is, amelyek vámjogi státusát az Uniós Vámkódex 153. cikkének (2) bekezdése értelmében bizonyítani kell, vagyis a vámhatóságoknak meg kell tudniuk bizonyosodni az áru uniós státusáról.

               (3)Harmadszor, azok a szabályok, amelyek nem alkalmazandók az Uniós Vámkódex 155. cikkének (2) bekezdése értelmében vámjogi státusuk megváltozása nélkül szállított uniós árukra, kiegészülhetnek azokkal a szabályokkal, amelyek értelmében az árukat kirakodáskor vagy átrakodáskor vám elé kell állítani, és kirakodás vagy átrakodás előtt meg kell várni az engedélyt (az Uniós Vámkódex 139–140. cikke). Ennek az az oka, hogy bár az áru ideiglenesen elhagyta az Unió vámterületét, státusa nem változott, és azt nem kell bizonyítani.

               (4)Végül egyes hivatkozásokat el kell hagyni az Uniós Vámkódex 136. cikkéből, az alábbiak szerint:

               (1)El kell hagyni az Uniós Vámkódex 135. cikkének (1) bekezdésére és 137. cikkére történő hivatkozást, mivel az árukat minden esetben oda kell szállítani egy a vámhatóságok által kijelölt helyre;

               (2)El kell hagyni az Uniós Vámkódex 141. cikkére történő hivatkozást, mivel a 141. cikk (1) bekezdésének továbbra is alkalmazandónak kell maradnia az árutovábbítási eljárás szerint szállított árukra, amennyiben azok újból belépnek az Unió vámterületére.

               (3)El kell hagyni az Uniós Vámkódex 144–149. cikkére való hivatkozást, mivel az átmeneti megőrzésre vonatkozó előírások semmilyen esetben sem alkalmazandók az uniós árukra, és a nem uniós áruknak e rendelkezések hatálya alóli kizárása tévedésből történt.

               •Összhang az Unió egyéb szakpolitikáival

                  A javaslat célja a 952/2013/EU rendelet megfelelő alkalmazásának biztosítása, ami teljes mértékben összhangban van az Unió vámterületére beszállított vagy onnan kiszállított áruk kereskedelme szempontjából releváns hatályos szakpolitikákkal és célokkal.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A jogalap az Európai Unió működéséről szóló szerződés 207. cikke.

               •Szubszidiaritás

               A javaslat az Európai Unió működéséről szóló szerződés 3. cikke (1) bekezdésének e) pontja értelmében az Unió kizárólagos hatáskörébe tartozik.

               •Arányosság

               A javaslat a módosítandó jogszabályhoz képest nem jelent új szakpolitikai fejleményt, csupán egyetlen rendelkezés módosítására irányul, az említett rendelet többi rendelkezése megfelelő alkalmazásának biztosítása érdekében. Mivel a 952/2013/EU rendelet az Európai Unió jogi aktusa, csak egyenértékű jogi aktussal módosítható. A tagállamok nem léphetnek fel önállóan.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

                        Konzultáció az érdekelt felekkel

               E módosítás nem jelent lényegi változtatást a 952/2013/EU rendelet tekintetében, ezért az érdekeltekkel a szóban forgó rendelet elfogadása előtt folytatott konzultáció eredményei változatlanul érvényesek.

               A vonatkozó módosítást a Bizottság a vámügyi szakértői csoport és a Kereskedelmi Kapcsolattartó Csoport több közös ülésén is megvitatta a tagállamokkal és a kereskedelem képviselőivel, és e találkozókon a javaslat lényegét tekintve egyetértés született.

                        Hatásvizsgálat

                        Nincs szükség további hatásvizsgálatra. Ez a javaslat csupán egyetlen rendelkezést módosít annak érdekében, hogy összhangba hozza azt a 952/2013/EU rendelet egyéb rendelkezéseivel, amely rendelet a 450/2008 rendelet átdolgozása, és amelyhez kapcsolódóan a Bizottság hatásvizsgálatot végzett.

               4.KÖLTSÉGVETÉSI VONZATOK

                  A javasolt módosításnak várhatóan nem lesz közvetlen költségvetési vonzata, de elő fogja segíteni a saját források beszedését.

               2016/0229 (COD)

               Javaslat

               AZ EURÓPAI PARLAMENT ÉS A TANÁCS RENDELETE

               az Uniós Vámkódex létrehozásáról szóló 952/2013/EU rendeletnek az Unió vámterületét tengeri vagy légi úton ideiglenesen elhagyó áruk tekintetében történő módosításáról

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére,

               tekintettel az Európai Bizottság javaslatára,

               a jogalkotási aktus tervezete nemzeti parlamenteknek való megküldését követően,

               rendes jogalkotási eljárás keretében,

               mivel:

               (1)Az áruforgalom megkönnyítése érdekében a 952/2013/EU európai parlamenti és tanácsi rendelet
                  2
                136. cikke kimondja, hogy a rendelet egyes rendelkezései nem alkalmazandók azokra az árukra, amelyek az Unió vámterületén lévő két pont közötti tengeri vagy légi szállítás közben ideiglenesen elhagyják e területet, feltéve, hogy a fuvarozás közvetlen úton történik, az Unió vámterületén kívüli megállás nélkül. Azon rendelkezésekről van szó, amelyek a belépési gyűjtő árunyilatkozat benyújtására és a tengerjáró hajó vagy légi jármű érkezéséről történő értesítésre vonatkozó kötelezettséggel kapcsolatosak, továbbá amelyek előírják, hogy az árukat meghatározott helyre kell szállítani, a kirakodás vagy átrakodás helyszínén vám elé kell állítani, valamint azokról, amelyek az átmeneti megőrzésre vonatkoznak.

               (2)Ennek eredményeként nincs olyan jogalap, amelynek alapján előírható, hogy az árukat kirakodáskor vagy átrakodáskor vám elé kell állítani azon a helyen, ahol újra belépnek az Unió vámterületére, miután ideiglenesen elhagyták azt. Ha az áruk nem kerülnek bemutatásra, az a szóban forgó áruk tekintetében megnehezítheti a vámhatóságok által végzett felügyeletet, és fennáll a kockázata annak, hogy a behozatali vám és egyéb terhek összege nem megfelelően kerül megállapításra, illetve a nem fiskális intézkedések, például az állat-egészségügyi és növény-egészségügyi ellenőrzések nem megfelelően kerülnek alkalmazásra.

               (3)A 952/2013/EU rendelet 136. cikkét ezért módosítani kell a nem uniós és uniós áruk tekintetében fennálló különböző helyzetek figyelembevétele érdekében.

               (4)A nem uniós áruk hatékony vámfelügyeletének biztosítása érdekében úgy kell rendelkezni, hogy azok a szabályok, amelyek értelmében az árukat megfelelő helyre kell szállítani, kirakodáskor vagy átrakodáskor vám elé kell állítani, kirakodás vagy átrakodás előtt meg kell várni az engedélyt, továbbá azok, amelyek az átmeneti megőrzésre vonatkoznak, a továbbiakban is alkalmazandóak legyenek a nem uniós árukra. A 136. cikkben tehát rendelkezni kell arról, hogy a nem uniós áruk esetében kizárólag azok a szabályok nem alkalmazandóak, amelyek a belépési gyűjtő árunyilatkozat benyújtására és a tengerjáró hajó vagy légi jármű érkezéséről történő értesítésre vonatkozó kötelezettséggel kapcsolatosak.

               (5)Az uniós áruk hatékony vámfelügyeletének biztosítása érdekében a 136. cikkben meg kell különböztetni az olyan uniós árukat, amelyek vámjogi státusát a 952/2013/EU rendelet 153. cikkének (2) bekezdése értelmében bizonyítani kell, az olyan uniós áruktól, amelyek ugyanezen rendelet 155. cikkének (2) bekezdése értelmében megtartották vámjogi státusukat.

               (6)Az olyan uniós áruk esetében, amelyek vámjogi státusát a 952/2013/EU rendelet 153. cikkének (2) bekezdése értelmében bizonyítani kell, rendelkezni kell arról, hogy – a megfelelő vámfelügyelet biztosítása érdekében – kizárólag azok a szabályok nem alkalmazandóak, amelyek a belépési gyűjtő árunyilatkozat benyújtására és a tengerjáró hajó vagy légi jármű érkezéséről történő értesítésre vonatkozó kötelezettséggel kapcsolatosak.

               (7)A 952/2013/EU rendelet 139. cikkében meghatározott azon szabályokat, amelyek értelmében az árukat kirakodáskor vagy átrakodáskor vám elé kell állítani, és a rendelet 140. cikkében meghatározott azon rendelkezést, amelynek értelmében kirakodás vagy átrakodás előtt meg kell várni az engedélyt, az olyan uniós áruk esetében sem kell alkalmazni, amelyek az említett rendelet 155. cikkének (2) bekezdése értelmében megtartották vámjogi státusukat, tekintettel arra, hogy ezek az áruk ugyan ideiglenesen elhagyták az Unió vámterületét, státusuk azonban nem változott, és azt nem kell bizonyítani.

               (8)A 952/2013/EU rendelet 136. cikkében szereplő, a rendelet 135. cikkének (1) bekezdésére és 137. cikkére való hivatkozásokat el kell hagyni annak érdekében, hogy az Unió vámterületére árukat behozó személyek tekintetében fennálljon az a kötelezettség, hogy az árukat a vámhatóságok által megjelölt helyre szállítsák, és ily módon a vámhatóságok szükség esetén ellenőrizni tudják, hogy uniós vagy nem uniós áruról van-e szó.

               (9)A 952/2013/EU rendelet 136. cikkében szereplő, a rendelet 141. cikkére történő hivatkozást el kell hagyni annak érdekében, hogy egyértelmű legyen, hogy a 141. cikk (1) bekezdése, amely az árutovábbítási eljárás szerint szállított árukat kizárja bizonyos rendelkezések alkalmazása alól, arra is vonatkozik, amikor az áruk újra belépnek az Unió vámterületére, miután közvetlen tengeri vagy légi úton ideiglenesen elhagyták azt.

               (10)A 952/2013/EU rendelet 136. cikkében szereplő, a rendelet 144–149. cikkére történő, az átmeneti megőrzéssel kapcsolatos hivatkozást szintén el kell hagyni. Ezek a szabályok semmilyen esetben nem vonatkoznak az uniós árukra, és a nem uniós áruknak e rendelkezések hatálya alóli kizárása tévedésből történt, és azt korrigálni kell.

               (11)Az áruk hatékony felügyeletének mielőbbi biztosítása érdekében e rendeletnek a lehető leghamarabb hatályba kell lépnie,

               ELFOGADTA EZT A RENDELETET:

               1. cikk

               A 952/2013/EU rendelet 136. cikke helyébe a következő szöveg lép:

               „136. cikk

               Az Unió vámterületét tengeri vagy légi úton ideiglenesen elhagyó áruk

               (1)
                     A 127–130. és a 133. cikk nem alkalmazandó az olyan nem uniós árukra, amelyek azután érkeznek az Unió vámterületére, hogy tengeri vagy légi úton ideiglenesen elhagyták azt, feltéve, hogy a fuvarozás közvetlen útvonalon történik, az Unió vámterületén kívüli megállás nélkül.

               (2)
                     A 127–130. és a 133. cikk nem alkalmazandó az olyan uniós árukra, amelyek vámjogi státusát az Uniós Vámkódex 153. cikkének (2) bekezdése értelmében bizonyítani kell, és amelyek azután érkeznek az Unió vámterületére, hogy tengeri vagy légi úton ideiglenesen elhagyták azt, feltéve, hogy a fuvarozás közvetlen útvonalon történik, az Unió vámterületén kívüli megállás nélkül.

               (3)
                     A 127–130., valamint a 133., 139. és 140. cikk nem alkalmazandó az olyan uniós árukra, amelyek az Uniós Vámkódex 155. cikkének (2) bekezdése értelmében vámjogi státusuk megváltoztatása nélkül szállíthatók, és amelyek azután érkeznek az Unió vámterületére, hogy tengeri vagy légi úton ideiglenesen elhagyták azt, feltéve, hogy a fuvarozás közvetlen útvonalon történik, az Unió vámterületén kívüli megállás nélkül.”

               2. cikk

               Ez a rendelet az Európai Unió Hivatalos Lapjában való kihirdetését követő napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 269., 2013.10.10., 1. o.

                     (2)
                  Az Európai Parlament és a Tanács 2013. október 9-i 952/2013/EU rendelete az Uniós Vámkódex létrehozásáról (HL L 269., 2013.10.10., 1. o.).


title: Javaslat A TANÁCS RENDELETE a Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK tanácsi rendelet módosításáról

text:
Fontos jogi nyilatkozat

|

52006PC0433

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 1.8.2006COM(2006) 433 végleges2006/0148 (CNS)JavaslatA TANÁCS RENDELETEa Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK tanácsi rendelet módosításáról(előterjesztő: a Bizottság)INDOKLÁSA JAVASLAT HÁTTERE |110 | A javaslat alapja és célkitűzései Tekintettel a Közösség legkülső régiói halászati ágazatának strukturális, szociális és gazdasági helyzetére, illetve a bizonyos régiókban néha kifejezetten jelentős árnyékgazdaság szabályozási nehézségére, az Európai Halászati Alapról szóló tanácsi rendelet a Tanács és a Bizottság kifejezetten e régiók flottáira vonatkozó közös nyilatkozatával együtt került elfogadásra, ami szükségessé teszi a Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK tanácsi rendelet módosítását. |120 | Általános háttér A belépési/kilépési rend, valamint a felújításra és modernizációra szánt köztámogatások keretében a legkülső régiók flottái bizonyos számú eltérésben részesülnek – ezeket a 639/2004/EK rendelet határozza meg, és a következőket foglalják magukban: o a 2371/2002/EK rendelet 13. cikke a legkülső régiók esetében elfogadott különleges referenciaszintek mértékében új kapacitások flottához csatlakozása vonatkozásában. o A 2792/1999/EK rendelet 9. cikke (1) bekezdésének a) pontja a legkülső régiókban nyilvántartásba vett halászhajók felújításához nyújtott köztámogatások engedélyezésének vonatkozásában. A Tanács és a Bizottság nyilatkozatának tárgya különösen ezen eltérések 2006. december 31-ig való meghosszabbítása, és ezért a 639/2004/EK rendelet felülvizsgálatát igényli. Magával vonja a Bizottságnak a Parlament és a Tanács számára készített, a 639/2004/EK rendelet alkalmazását érintő jelentése benyújtásának egy éves, 2007. december 31-ig történő meghosszabbítását is. |130 | A javaslat tárgykörében hatályos rendelkezések A Közösség legkülső régióiban nyilvántartott halászflották igazgatását a 2004. március 30-i 639/2002/EK rendelet, illetve a 639/2004/EK tanácsi rendelet alkalmazására vonatkozó részletes szabályok megállapításáról szóló, 2004. december 9-i 2104/2004/EK rendelet szabályozza. |141 | Összhang az Unió egyéb szakpolitikáival és célkitűzéseivel Nem alkalmazható. |AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLATOK |Az érdekelt felekkel folytatott konzultáció |211 | A konzultáció módszerei, a célzott főbb ágazatok és a válaszadók általános bemutatása Nem alkalmazható |212 | A válaszok összefoglalása és figyelembevételük módja Nem alkalmazható |A szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A Tanács és a Bizottság közös nyilatkozata alapján készült tanácsi rendeletjavaslatról lévén szó, nincs mód a bemutatottól eltérő lehetőségre. A jelen esetben hatásvizsgálat tehát nem indokolt. |A JAVASLAT JOGI ELEMEI |305 | A javasolt intézkedések összefoglalása A legkülső régiókban nyilvántartásba vett halászflották irányítására előírt eltérések meghosszabbítása. |310 | Jogalap A 639/2004/EK rendelet. |329 | A szubszidiaritás elve A javaslat olyan területet érint, amely a Közösség kizárólagos hatáskörébe tartozik. A szubszidiaritás elve ezért nem alkalmazandó. |Az arányosság elve A javaslat a következő okok miatt felel meg az arányosság elvének: |331 | Nem alkalmazható |332 | Nem alkalmazható |Az eszközök megválasztása |341 | Javasolt eszköz: rendelet. |342 | Más eszköz a következő okok miatt nem lenne megfelelő: Nem alkalmazható |KÖLTSÉGVETÉSI VONATKOZÁSOK |409 | A javaslat nincs kihatással a Közösség költségvetésére. |1.  2006/0148 (CNS)JavaslatA TANÁCS RENDELETEa Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK tanácsi rendelet módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére és 299. cikkének (2) bekezdésére,tekintettel a Bizottság javaslatára,tekintettel az Európai Parlament véleményére[1],mivel:2.  A Közösség legkülső régióiban nyilvántartott halászflották igazgatásáról szóló, 2004. március 20-i 639/2004/EK tanácsi rendelet[2] eltérést tesz lehetővé a halászati ágazatnak nyújtott közösségi strukturális támogatásra vonatkozó részletes szabályok és rendelkezések megállapításáról szóló, 1999. december 17-i 2792/1999/EK tanácsi rendelet[3] 9. cikke (1) bekezdésének a) pontjában, illetve a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i tanácsi rendelet[4] 13. cikkében előírt rendelkezésektől.3.  A 2006. június 19-i Tanácsnak az Európai Halászati Alappal kapcsolatos politikai megállapodását követően, a legkülső régiók halászati ágazatának strukturális, szociális és gazdasági helyzetére tekintettel szükségesnek tűnik a 639/2004/EK rendelet 2. cikkének (4) bekezdésében előírt eltérések 2006. december 31-ig történő meghosszabbítása.4.  A 639/2004/EK rendelet 2. cikke (4) bekezdésében előírt eltérés meghosszabbításának tényéből következően szükséges a 2. cikk (5) bekezdésében előírt eltérés 2008. december 31-ig való meghosszabbítása annak érdekében, hogy lehetővé váljék a halászhajók felújítására engedélyezett köztámogatásokból részesülő kapacitás flottához csatlakozása.ELFOGADTA EZT A RENDELETET:1. cikkAz 639/2004/EK rendelet a következőképpen módosul:A 2. cikk 4. pontjában a 2005. december 31-i időpont helyébe a 2006. december 31-i időpont lép.A 2. cikk 5. pontjában a 2007. december 31-i időpont helyébe a 2008. december 31-i időpont lép.A 6. cikkben a 2006. december 31-i időpont helyébe a 2007. december 31-i időpont lép.2. cikkHatálybalépésEz a rendelet az Európai Unió Hivatalos Lapjában való kihirdetését követő napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2006. […]-án/-éna Tanács részérőlaz elnök [1] A 2006. --.---án/-én benyújtott vélemény[2] HL L 102., 2004.4.7., 9. o.[3] HL L 337., 1999.12.30., 10. o. A legutóbb az 2369/2002/EK rendelettel (HL L 358., 2002.12.31., 49. o.) módosított rendelet.[4] HL L 358., 2002.12.31., 59. o.